Държавен вестник, бр. 9, 2015 г., стр. 45

БРОЙ  9	
Д Ъ Р Ж А В Е Н  В Е С Т Н И К 	
СТР.  45  
охрана с цел предотвратяване на бягство, 
нападение или придобиване на предмети, 
които впоследствие могат да послужат за 
това. Когато не е поискано да присъства на 
прегледа, полицейският служител охранява 
пред вратата, готов е за съдействие и след 
излизане на задържаното лице го проверява 
за придобити предмети. 
(8) На задържано лице, на което е извършен 
медицински преглед и е изписано вземането на 
медикаменти, свързани с негов здравословен 
проблем, лекарствените средства се раздават 
под контрола на длъжностните лица, отгова-
рящи за неговата охрана. 
(9) В случаите, когато здравословното със-
тояние на задържаното лице налага извърш-
ване на медицински преглед или когато то 
е отправило искане за извършване на такъв, 
но впоследствие отказва да му бъде извър-
шен, то писмено декларира пред лекаря своя 
отказ, като удостоверява това с подпис върху 
медицинския документ. При нежелание на 
задържания да удостовери с подпис своя отказ 
да бъде прегледан медицинският документ се 
подписва от свидетел. 
Чл. 22. (1) Когато задържаното лице не е 
български гражданин, оперативният дежурен 
на структурата на МВР, чийто служител е 
издал заповедта за задържане, незабавно уве-
домява оперативния дежурен в ОДЦ на МВР. 
(2) Оперативният дежурен в ОДЦ на МВР 
незабавно уведомява дежурния на Минис-
терството на външните работи (МВнР) за 
задържането на лице, което не е български 
гражданин, с оглед предаване на съобщението 
в дипломатическата мисия на съответната 
държава или тази, която я представлява в 
Република България. 
(3) Ако задържаното лице не е български 
гражданин и пожелае само да извърши уве-
домяването по ал. 1, оперативният дежурен 
предварително уточнява телефонния номер 
на съответната дипломатическа мисия или 
тази мисия, която я представлява, и в при-
съствието на преводач предоставя възможност 
на задържаното лице да съобщи за своето 
задържане, като контролира възможността 
чрез разговора да се попречи на действията 
на полицейските органи. 
(4) Уведомяването на дежурния на МВнР 
по реда на ал. 1 и 2 се осъществява и в случа-
ите, когато задържаното лице не е български 
гражданин и сам е извършил уведомяването 
по реда на ал. 3. 
(5) В случай че задържаното лице е бежанец 
или лице, за което е открито производство за 
предоставяне на статут на бежанец, вместо 
консулството на държавата, чийто гражда-
нин е, се уведомява Държавната агенция за 
бежанците. 
Чл. 23. (1) Разговорите и беседите със 
задържани малолетни лица се провеждат в 
присъствието на педагог или психолог и в 
присъствието на родителя или настойника.
(2) Разговорите и беседите със задържани 
непълнолетни лица се провеждат в присъст-
вието на педагог или психолог, а когато поли-
цейският орган намери това за необходимо – и 
в присъствието на родителя или попечителя.
Чл. 24. Преди настаняване в помещенията 
за задържане съответното длъжностно лице: 
1. поставя личните вещи на задържаното 
лице на определеното за целта място; 
2. придружава задържания до санитарно-
хигиенните помещения; 
3. запознава задържания с правилника за 
вътрешния ред и правата и задълженията му.
Чл. 25. (1) Задържаните лица се настаняват 
в определените помещения за задържане след 
разпореждане от съответното длъжностно 
лице, отговарящо за тази дейност в структу-
рата на МВР, и/или от оперативния дежурен 
след работно време. Действията по настаня-
ването на задържаното лице задължително се 
съгласуват със служителя, който ще работи с 
лицето, съгласно повода на задържането му. 
(2) Задържаните лица се настаняват в по-
мещенията за задържане, както следва: 
1. лица от различен пол в различни по-
мещения; 
2. непълнолетни отделно от пълнолетни в 
специални помещения, обзаведени съгласно 
чл. 73; 
3. служители на МВР, на Министерството 
на отбраната (МО) и на Държавна агенция 
„Национална сигурност“ (ДАНС) отделно от 
други категории задържани лица; 
4. изпаднали в криза, психично болни, 
заразно болни, буйстващи, рецидивисти и 
лица, за които има данни, че са извършите-
ли на тежко престъпление, отделно от други 
задържани лица. 
(3) Преместване на задържано лице от едно 
помещение за задържане в друго може да се 
извършва само с разрешение на служителя, 
работещ с него по повода за задържането, и от 
оперативния дежурен на структурата на МВР. 
Чл. 26. По изключение в местата за нас-
таняване на задържани лица могат да се нас­
таняват лица, задържани по реда на НПК, в 
рамките на досъдебно производство, водено 
от разследващ полицай, за срок до 24 часа с 
постановление на прокурора, със знанието на 
оперативния дежурен на структурата на МВР. 
Чл. 27. (1) Задържаните лица незабавно се 
освобождават след отпадане на основанието 
за задържане, но не по-късно от изтичането 
на 24-часовия срок. 
(2) Задържаните лица се освобождават 
непосредствено преди привличане в качество 
на обвиняем по реда на НПК.